ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
28 ธ.ค. 2558

สรุปตลาดภาคเช้า 
ตลาดภาคเช้าปิดปรับตัวเพิ่มขึ้นเล็กน้อย ขณะที่ตลาดรอบบ้านเคลื่อนไหวไร้ทิศทางมีทั้งบวกสลับลบ ด้านปริมาณการซื้อขายเบาบางจากที่เป็นช่วงสัปดาห์สุดท้ายของปี สำหรับการซื้อขายในช่วงเช้าไม่มีกลุ่มใดโดดเด่น
 
แนวโน้ม ภาคบ่าย
คาดดัชนีมีแนวโน้มทรงตัวในช่วงบ่าย โดยคาดว่าจะมีแรงซื้อของนักลงทุนกลุ่มสถาบันเข้ามาประคองดัชนีในช่วงท้ายตลาด จากเม็ดเงินการซื้อ LTF และ RMF ในช่วงโค้งสุดท้ายของการนำไปใช้ลดหย่อนรอบภาษีปี 58 แนะนำเก็งกำไร กลุ่มที่คาดว่าจะมีผลประกอบการ 4Q58 ออกมาเด่น SPA  ERW  CI และ ROBINS
 
วิเคราะห์ทางเทคนิค
SPORT ราคาปิด 2.16 บาท  
แนวรับ 2.08 บาท  แนวต้าน 2.52  บาท
แนว Stop loss เมื่อราคาใกล้หลุด 2.00 บาท
กราฟ SPORT (month) ดีดตัวเป็น tower ตัดผ่านแนวเส้น down trend และสร้างรูปแบบชายธง โดย MACD เกิดสัญญาณซื้อในระยะกลางแล้ว คาดว่าราคาหุ้นจะค่อยๆ  ปรับตัวสูงขึ้นโดยมีแนวต้านสุดท้ายที่ 2.52 บาท หากผ่านไปได้ หรือใกล้เคียง จะทำให้ราคาหุ้นในระยะยาวฟื้นตัวไปได้อีกไกล
 
เด็กแนว
AJD ช่วงนี้กระแสโทรศัพท์มือถือรุ่นย้อนยุคถือว่ากำลังมาแรง หลังจาก AIS ต้องใช้โทรศัพท์จำนวนมากจากลูกค้า 12 ล้านเลขหมายที่ยังต้องใช้โทรศัพท์ระบบเก่าอยู่ และใกล้ถึงเวลาซิมดับ ซี่ง AIS ต้องหาโทรศัพท์ฟรีมาทดแทนให้ลูกค้ากลุ่มนี้เพื่อรักษาฐานไว้ก่อนที่จะค่อยๆ โอนย้ายเข้าระบบใหม่ นั่นหมายความว่าใครมีศักยภาพพอในการหาโทรศัพท์มาให้ AIS เยอะๆ  ก็ได้ประโยชน์เต็มๆ
อย่างที่เด็กแนวนำเสนอไปตั้งแต่ week ก่อนว่า SIM เป็นเจ้าเด่นสุดในการขายโทรศัพท์ให้กับ ADVANC แต่สิ่งที่ไม่น่าจะมองข้ามเลยคือพระเอกตัวจริง AJD นั้นมี AJ- Mobile ด้วยนะ และมีโรงงานที่จีนซื้อเป็นแหล่งผลิตสินค้าขนาดใหญ่ พร้อมที่จะส่งมอบให้ AIS ในทันที
ดังนั้น อย่ามองข้าม ไม่แน่นะ อาจจะมีดีลสั่งสินค้ากันไปแล้วด้วยไม่รู้กี่ล้านเครื่อง งานนี้ขายปุ๊บรับเงินปั๊บกำไรกันเห็นๆ ส่วนเรื่องการเข้าถือหุ้นของ แจ็ค หม่านั้นคงต้องมาว่ากันต้นปี ช่วงนี้ปลายปีแล้วส่วนใหญ่ก็รอให้เวลาผ่านได้ ขณะที่เรื่องการขายตู้เติมเงินก็ยังเดินหน้าด้วยดี ปี 59 พระเอกน่าจะมีอะไรตื่นเต้นอีกเพียบเลยอ่ะ แค่นั้นยังไม่พอการซื้อสินค้า AJD ยังสามารถขอใบกำกับภาษีเต็มรูปแบบนำไปลดหย่อนภาษีได้อีกด้วย เห็นมะปัจจัยบวกเพียบจริง
กราฟ AJD พักตัวมากว่า 2 สัปดาห์ และการดีดตัวขึ้นในช่วงเช้า ทำให้เกิดสัญญาณซื้อระยะสั้นรอบใหม่ โดยตัดผ่านเส้นกดทับของกรอบสามเหลี่ยม และคาดว่าจะปรับตัวขึ้นไปใกล้เคียงแนว high เดิมบริเวณ 1.30 บาทได้ แนะนำเก็งกำไร